Koroski_slovenci.jpg Abaoe 2000 en deus bet heuliet ur strategiezh nevez gant an dud o stourm evit gwirioù slovened Karintia. Bleniañ a reont o chirri-tan buan-kenañ dre gumunioù a vank panelloù divyezhek dezho. Pa vezont barnet e nachont paeañ peogwir ne oa ket aroueziet en un doare reizh harzoù ar gumun. E 2001 e urzhie Lez-varn Vonreizhel Aostria sevel panelloù alamanek-slovenek e pep kumun a vez komzet sloveneg enno gant muioch evit 10% eus ar boblañs. Mastochet eo bet an urzh-mañ gant Jörg Haider, pennrener Karintia eus an tu dehoù pellañ. E 2006 e tivize Haider dismantrañ panelloù divyezhek bet savet dija e Bleiburg/Pliberk.